**Εργασίες για το σπίτι**

Θα προχωρήσουμε στο δεύτερο κείμενο της ενότητας μας, με τίτλο **«Με βάρκα και σωσίβιο».** Σε αυτό το κείμενο έχουμε ξανά δύο γραμματάκια-βασιλιάδες! Το σύμφωνο **Β β** και το φωνήεν **Ω ω**. Θα ασχοληθούμε πρώτα με το **Β β.** Είναι το δεύτερο γράμμα στο αλφάβητο και στο αλφαβητάριο μας αρχίζει με αυτό η λέξη **β**άτραχος. Τα παιδιά θα πρέπει να το κυκλώσουν στο κείμενο στη σελ. 64 στο αναγνωστικό και να γνωρίζουν πολύ καλά και τις συλλαβές του : **βα, βε, βη, βο, βι, βυ, βω.**

**Ακόμη τα παιδιά θα πρέπει να κάνουν τη δεύτερη άσκηση στη σελ. 65 στο αναγνωστικό βιβλίο, να γράψουν το Ββ στη σελ. 58 στο βιβλίο «Τετράδιο Εργασιών», τα φυλλάδια που αναρτήθηκαν στην ιστοσελίδα του σχολείου και τέλος να συμπληρώσουν τη σελίδα για το γράμμα Β β στο «Γραμματοβιβλίο».**

**Στο φάκελο «Διαδραστικές δραστηριότητες και εκπαιδευτικά βίντεο» μπορείτε να βρείτε το ποιηματάκι-τραγουδάκι που συνοδεύει το κείμενο μας, το «Ένα γράμμα μια ιστορία» για το γράμμα Β β καθώς και άλλα διαδραστικά βίντεο.**